Қырҭтәыла Арбџьармчқәа Мраҭашәаратә напхгара 3-тәи ашьаҟатә бригада 34-тәи артиллериатә баталион Орфоло аполигонаҿ аоператив-тактикатә азыҟаҵарақәа иахысит. Ари аинформациа аланарҵәеит Қырҭтәыла Атәылахьчара аминистрра.
«Азыҟаҵарақәа хықәкыс ирыман амцатә адгылареи еиқәшаҳаҭны ауранагӡареи аиқәыршәара. Азыҟаҵарақәа қәҿиарала имҩаҧган.
Мраҭашәаратә напхгара анаҧшцәа арҭ азыҟаҵарақәа ахәшьара бзиа рырҭеит», — азгәаҭоуп Атәылахьчара аминистрра аинформациаҿы.